୫ଇ ହେଲ୍ଥକେୟାର ପକ୍ଷରୁ କୋଭିଡ୍-୧୯ ମହାମାରୀର ମୁକାବିଲା ଲାଗି ଭିଡିଓ ପରାମର୍ଶ ସେବାର ଶୁଭାରମ୍ଭ : Odisha News Lens\nHome ›› ବାଣିଜ୍ୟ ››୫ଇ ହେଲ୍ଥକେୟାର ପକ୍ଷରୁ କୋଭିଡ୍-୧୯ ମହାମାରୀର ମୁକାବିଲା ଲାଗି ଭିଡିଓ ପରାମର୍ଶ ସେବାର ଶୁଭାରମ୍ଭ\nଭୁବନେଶ୍ୱରଃ ଓଡ଼ିଶାର ପ୍ରିମିୟର ଡିଜିଟାଲ୍ ସ୍ୱାସ୍ଥ୍ୟ ସେବା ଷ୍ଟାର୍ଟଅପ୍ ସଂସ୍ଥା ୫ଇ ହେଲ୍ଥକେୟାର ପକ୍ଷରୁ କୋଭିଡ୍ କେୟାର ପାଇଁ ସ୍ୱତନ୍ତ୍ର ଭିଡିଓ ପରାମର୍ଶ ସେବାର ଶୁଭାରମ୍ଭ କରାଯାଇଛି । ଗୁଗୁଲ୍ ପ୍ଲେ ଷ୍ଟୋର ଓ ଆପଲ୍ ଆପ୍ ଷ୍ଟୋର୍ରେ ଉପଲବ୍ଧ ଥିବା ୫ଇକେୟାର ଆପ୍ର ଏହା ଅଂଶ ହେବ । ଏହି ଆପ୍ ମେଡିକାଲ୍ ସମ୍ବଳର ଉପଯୁକ୍ତ ବ୍ୟବହାର କରି ମେଡିକାଲ୍ କର୍ତୃପକ୍ଷଙ୍କ ଦ୍ୱାରା ପ୍ରଭାବଶାଳୀ କୋଭିଡ୍ କେୟାର ସେବା କୋଭିଡ୍-୯ ଚିକିତ୍ସା ପାଇଁ ପ୍ରଦାନ କରୁଛି ।\nଓଡ଼ିଶାରେ ଏହା ହେଉଛି ପ୍ରଥମ ଧରଣର ସେବା ଯେଉଁଥରେ ଲକ୍ଷଣ ଥିବା ଏବଂ ସନ୍ଦେହଜନକ ବ୍ୟକ୍ତିମାନେ ବୁକିଂ କରିବାର ୧୫ ମିନିଟ୍ ଭିତରେ ଆପ୍ ମାଧ୍ୟମରେ ବିଶେଷଜ୍ଞଙ୍କ ସହ ପରାମର୍ଶ କରିପାରିବେ । ଭିଡିଓ ପରାମର୍ଶ ଦ୍ୱାରା ମେଡିକାଲ୍ ଷ୍ଟାଫ୍, ଡାକ୍ତର ଏବଂ ସ୍ୱାସ୍ଥ୍ୟ କର୍ମୀମାନଙ୍କ ପ୍ରତି ସଂକ୍ରମଣ ଭୟ ନଥାଏ । ତିନି ପ୍ରକାର କୋଭିଡ୍-୧୯ ସଂକ୍ରମଣର ବ୍ୟକ୍ତିମାନେ ଡାକ୍ତରଙ୍କ ସହ ପରାମର୍ଶ କରିପାରିବେ । ୧) ଯଦି କୋଭିଡ୍ ପଜିଟିଭ୍ ସଂକ୍ରମିତ ବ୍ୟକ୍ତିଙ୍କ ସଂସ୍ପର୍ଶରେ ଆସିଥାନ୍ତି ଓ ନିଜେ ଏହା ଦ୍ୱାରା ଆକ୍ରାନ୍ତ ବୋଲି ସନ୍ଦେହ କରୁଥାନ୍ତି । ୨) ଜ୍ୱର, ଶୁଖିଲା କାଶ, କ୍ଳାନ୍ତ ଲାଗିବା, ବିନ୍ଧା ହେବା, ତଂଟି ଦରଜ ଲାଗିବା, ଝାଡ଼ାବାନ୍ତି ହେବା, ଅସହଜ ଲାଗିବା, ମୁଣ୍ଡବ୍ୟଥା, ଚର୍ମ କୁଣ୍ଡାଇ ହେବା, ଆଙ୍ଗୁଠି ଓ ପାଦର ରଙ୍ଗ ବଦଳିବା ଭଳି ସାଧାରଣ ଲକ୍ଷଣ ଥିଲେ । ୩) ନିଶ୍ୱାସ ନେବାରେ ଅସୁବିଥା ହେଉଥିଲେ, କିମ୍ବା ଅଳ୍ପ ଅଳ୍ପ ନିଶ୍ୱାସ ନେଉଥିଲେ, ଛାତି ଯନ୍ତ୍ରଣା କିମ୍ବା ଛାତିରେ ଚାପ, କଥା କହି ନପାରିବା କିମ୍ବା ଚାଲି ନପାରିବା ଭଳି ଗୁରୁତର ଲକ୍ଷଣ ଦେଖାଥିଲେ ଡାକ୍ତରଙ୍କ ସହ ପରାମର୍ଶ କରିହେବ ।\nକେବଳ ତୃତୀୟ ସ୍ତର ବ୍ୟତୀତ ଅନ୍ୟ ଦୁଇ ସ୍ତରର ରୋଗୀମାନେ ଡାକ୍ତରଙ୍କ ପରାମର୍ଶ ନେଇ ଘରେ ରହି ଚିକିତ୍ସିତ ହୋଇପାରିବେ । ଲକ୍ଷଣ ଥିଲେ ଆଗୁଆ ଡାକ୍ତରଙ୍କ ସହ ପରାମର୍ଶ କରିବାକୁ ଆହ୍ୱାନ ଦିଆଯାଇଛି । ବିଳମ୍ବ ହେଲେ ମାମଲା ଜଟିଳ ହୋଇପାରେ । ଏହି ଚିକିତ୍ସା ପଦ୍ଧତିରେ ରୋଗୀଙ୍କୁ ପ୍ରଥମେ ଏକ ଫର୍ମ ପୂରଣ କରିବାକୁ ପଡ଼ିବ । ଏହା ପରେ ଡାକ୍ତର ଏଚ୍ଡି କଲ୍ ଜରିଆରେ ରୋଗୀଙ୍କୁ ଦେଖିବେ । ଦରକାର ପଡ଼ିଲେ କ୍ୟାମେରାକୁ ସାମ୍ନାରେ ରଖିବା ଲାଗି ଡାକ୍ତର କହିପାରନ୍ତି । ଡାକ୍ତର ଏକ ଡିଜିଟାଲ୍ ପ୍ରେସ୍କ୍ରିପ୍ସନ୍ ତିଆରି କରି ରାଗୀଙ୍କ ପାଖକୁ ପଠାଇବେ । ତାହାକୁ ଦେଖାଇ ମେଡିସିନ୍ ଷ୍ଟୋର୍ରୁ ଔଷଧ ଆଣିହେବ ।\nଏ ସମ୍ପର୍କରେ ୫ଇ ହେଲ୍ଥକେୟାରର ସିଇଓ ସୁଦର୍ଶନ ପରିଡ଼ା କହିଛନ୍ତି ଯେ, "ଅତି କମ୍ରେ ଏହା କହିହେବ ଯେ ବର୍ତମାନର ସ୍ଥିତି ଅତ୍ୟନ୍ତ ଗମ୍ଭୀର । ଆମର ସ୍ୱାସ୍ଥ୍ୟ ସେବା ବ୍ୟବସ୍ଥା ଉପର ପ୍ରବଳ ଚାପ ରହିଛି । ଏହି ସ୍ଥିତି ପ୍ରଯୁକ୍ତିର ବ୍ୟବହାର ଓ ଡାକ୍ତର ଓ ରୋଗୀଙ୍କ ମଧ୍ୟରେ ଆଲୋଚନା ପାଇଁ ଏକ ସୁରକ୍ଷିତ ଓ ଭରସାଯୋଗ୍ୟ ପ୍ଲାଟଫର୍ମ ଦାବି କରୁଛି । ବ୍ୟକ୍ତିଗତ ପରାମର୍ଶରେ ରହିଥିବା ବିବିଧ ବିପଦକୁ ଆମେ ଦୂର କରି ଡାକ୍ତର ଓ ମେଡିକାଲ୍ ଷ୍ଟାଫ୍, ରୋଗୀଙ୍କ ସଂଖ୍ୟାର ଚାପ କରିବା ଓ ସ୍ୱାସ୍ଥ୍ୟ ସେବା ପ୍ରୋଟୋକଲ୍ ଲାଗୁ କରିବାକୁ ଚାହୁଛୁ । ସବୁ କିଛି ସୁରକ୍ଷିତ ଓ ପ୍ରମାଣିତ ଭିଡିଓ ପରାମର୍ଶ ପ୍ରଯୁକ୍ତି ମାଧ୍ୟମରେ ଅଭିଜ୍ଞ ଡାକ୍ତରଙ୍କ ମାର୍ଗଦର୍ଶନରେ ସମ୍ପାଦିତ ହେବ ।"\nକୋଭିଡ୍ ପରାମର୍ଶର ପ୍ରାରମ୍ଭିକ ମୂଲ୍ୟ ପ୍ରଥମ ପରାମର୍ଶ ପାଇଁ ୩୫୦ ଟଙ୍କା ରହିଛି । ଏହା ପରେ ଦ୍ୱିତୀୟ ପରାମର୍ଶ ପାଇଁ ଫି' ହେଉି ୨୫୦ ଟଙ୍କା, ୧୪ ଦିନ ପରିବାର ପରାମର୍ଶ ଲାଗି ଦାମ୍ ୧୪୦୦ ଟଙ୍କା ରଖାଯାଇଛି ଯାହା ଏହାକୁ ସୁଲଭ କରିପାରିଛି । ରୋଗୀମାନେ ଆପ୍ରେ ଲଗ୍ ଇନ୍ କରି କିମ୍ବା ହେଲ୍ଲାଇନ୍ ନମ୍ବର +୯୧ ୯୫୫ ୬୯୦ ୫୫୫୫ରେ କଲ୍ କରି ଓଡ଼ିଶା ଭିତରେ ଥିବା ନିର୍ଦିଷ୍ଟ ହସ୍ପିଟାଲ୍ର ଉପଲବ୍ଧ ଶଯ୍ୟା ବିଷୟରେ ସୂଚନା ପାଇପାରିବେ ।\nକୋଭିଡ୍-୧୯ ରୋଗୀଙ୍କ ଚିକିତ୍ସା ଲାଗି ୫ଇ ହେଲ୍ଥକେୟାର ପକ୍ଷରୁ ରାଜ୍ୟର ବିଭିନ୍ନ ହସ୍ପିଟାଲ୍ ସହ ସହଯୋଗିତା ସ୍ଥାପନ କରାଯାଇଛି । ସେହି ହସ୍ପିଟାଲ୍ଗୁଡ଼ିକ ହେଉଛି, ଭୁବନେଶ୍ୱରର ଆଦିତ୍ୟ ଅଶ୍ୱିନୀ ହସ୍ପିଟାଲ୍, ସ୍ପର୍ଶ ହସ୍ପିଟାଲ୍, କଳିଙ୍ଗ ହସ୍ପିଟା. ଉତ୍କଳ ଇନଷ୍ଟିଚ୍ୟୁଟ୍ ଅଫ୍ ମେଡିକାଲ୍ ସାଇନ୍ସେସ୍ ଆଣ୍ଡ ହସ୍ପିଟାଲ୍, ସନ୍ସାଇନ୍ ହସ୍ପିଟାଲ୍, ତ୍ରିଶା ହସ୍ପିଟାଲ୍; କଟକର ଅଶ୍ୱିନୀ ହସ୍ପିଟାଲ୍, ସୃଷ୍ଟି ହସ୍ପିଟାଲ୍, ମୁନ୍ ହସ୍ପିଟାଲ୍, ସିଫା ହସ୍ପିଟାଲ୍, ସାଇ କୃପା ହସ୍ପିଟା. ୪ଏସ୍ କେୟାର ହସ୍ପିଟାଲ୍; ଆନ୍ଧ୍ରର ଶ୍ରୀକାକୁଲମର ମେଡିକଭର ହସ୍ପିଟାଲ୍ ଓ ଆନ୍ଧ୍ରର ବିଶାଖାପାଟଣାର ମେଡିକଭର୍ ହସ୍ପିଟାଲ୍ ।
